Държавен вестник, бр. 67, 2003 г., стр. 26

С Т Р .  26
Д Ъ Р Ж А В Е Н   В Е С Т Н И К
Б Р О Й  67
§ 102. В част втора се създава дял четвърти
с наименование “Допълнително доброволно
осигуряване за безработица и/или професионал-
на квалификация” и чл. 260—316:
“ Д Я Л  Ч Е Т В Ъ Р Т И
ДОПЪЛНИТЕЛНО ДОБРОВОЛНО ОСИГУРЯ-
ВАНЕ ЗА БЕЗРАБОТИЦА И/ИЛИ ПРОФЕ-
СИОНАЛНА КВАЛИФИКАЦИЯ
Г л а в а  д в а д е с е т  и  д е в е т а
ОБЩИ ПОЛОЖЕНИЯ
Принципи
Чл. 260. (1) Допълнителното доброволно
осигуряване за безработица и/или професионал-
на квалификация се осъществява при спазване-
то на принципите на:
1. доброволност на участието;
2. юридическа самостоятелност на осигури-
телното дружество и на фонда за допълнително
доброволно осигуряване за безработица или за
професионална квалификация;
3. прозрачност, разделност и изключител-
ност на дейността;
4. разрешителен режим и държавно регу-
лиране;
5. задължителна периодична отчетност и
разкриване на информация;
6. лоялна конкуренция между осигурителните
дружества.
(2) Допълнителното доброволно осигурява-
не за безработица и/или професионална квали-
фикация се осъществява на капиталовопокри-
вен принцип на базата на предварително опре-
делени в договора с осигурителното дружество
осигурителни вноски.
Управление на средствата на фондовете за до-
пълнително доброволно осигуряване за безра-
ботица или професионална квалификация
Чл. 261. Средствата на фонда за допълнител-
но доброволно осигуряване за безработица или
професионална квалификация се управляват с
грижата на добър търговец при спазване прин-
ципите на надеждност, ликвидност, доходност и
диверсификация в интерес на осигурените лица.
Осигурени лица
Чл. 262. (1) Във фондовете за допълнително
доброволно осигуряване за безработица или за
професионална квалификация могат добровол-
но да се осигуряват или да бъдат осигурявани:
1. работниците и служителите;
2. държавните служители;
3. съдиите, прокурорите, следователите, съ-
дия-изпълнителите, съдиите по вписванията и
съдебните служители;
4. кадровите военнослужещи по Закона за от-
браната и въоръжените сили на Република Бъл-
гария, държавните служители—офицери, сержан-
ти и граждански лица по Закона за Министерст-
вото на вътрешните работи, и държавните слу-
жители—офицери, сержанти и граждански лица
по Закона за изпълнение на наказанията;
5. изпълнителите по договори за управление
и контрол на търговски дружества;
6. лицата, регистрирани като упражняващи
свободна професия, занаятчийска дейност или
като земеделски производители;
7. лицата, упражняващи трудова дейност като
еднолични търговци, собственици или съдруж-
ници в търговски дружества;
8. лицата, изпратени на работа в чужбина от
български посредник;
9. лицата, които извършват друга трудова
дейност без трудово правоотношение.
(2) Лицата по ал. 1 се осигуряват чрез сключ-
ване на договор с осигурителното дружество за
безработица и/или професионална квалифика-
ция при условията и по реда на този дял.
Участие във фонд за допълнително доброволно
осигуряване за безработица или за професио-
нална квалификация
Чл. 263. Участието във фонд за допълни-
телно доброволно осигуряване за безработи-
ца или за професионална квалификация за-
почва от момента на сключването на осигу-
рителния договор.
Права при осигуряване във фонд за допълни-
телно доброволно осигуряване за безработица
или за професионална квалификация
Чл. 264. (1) Осигуряването във фонд за до-
пълнително доброволно осигуряване за безра-
ботица дава право на парично обезщетение за
безработица.
(2) Осигуряването във фонд за допълнител-
но доброволно осигуряване за професионална
квалификация дава право на изплащане на сред-
ства за обучение при заявена потребност от
осигуреното лице и осигурителя—заедно или
поотделно.
(3) Осигурените лица имат право на разпо-
реждане със средствата, натрупани по индиви-
дуалната им партида, при условията и по реда
на този дял, правилниците на фондовете и оси-
гурителните договори.
(4) Осигурителите имат право на разпорежда-
не със средствата, натрупани по тяхната партида,
при условията и по реда на този дял, правилници-
те на фондовете и осигурителните договори.
Г л а в а  т р и д е с е т а
ФОНДОВЕ ЗА ДОПЪЛНИТЕЛНО ДОБРОВОЛ-
НО ОСИГУРЯВАНЕ ЗА БЕЗРАБОТИЦА ИЛИ
ЗА ПРОФЕСИОНАЛНА КВАЛИФИКАЦИЯ
Учредяване, управление и представителство
Чл. 265. (1) Допълнителното доброволно
осигуряване за безработица и/или професионал-
на квалификация се осъществява чрез участие
във фонд за допълнително доброволно осигуря-
ване за безработица или за професионална ква-
лификация, които се учредяват и управляват от
лицензирани осигурителни дружества за безра-
ботица и/или професионална квалификация.